Zerel

"'...น่าขำใช่ไหม ทั้งๆที่ตัวเองเป็นสิ่งมีชีวิตที่แตกต่างกันแต่ก็ยังปรารถนาจะมองโลกของอีกฝ่าย ชะตากรรมแบบนี้มันไม่ใช่เรื่องน่าฟังนักหรอก...'"

Zerel ;(ซีเรล, แม่มดสายลม) ปรากฏตัวครั้งแรกใน Lixariz 1 (The witch of genesis) เธอคือแม่มดที่เติบโตมาในวิหารเดียวกับเรนเดล ทว่าเธอกลับหลงรักมนุษย์คนหนึ่งเข้าและได้ก้าวล้ำเข้าไปยังดินแดนของมนุษย์จนต้องจบชีวิตลง

Appearance
ซีเรลมีผมสีเถ้าที่ยาวถึงกลางหลัง และดวงตาสีเขียวอมฟ้า เธอมักอยู่ในชุดเดรสสีน้ำตาลแดง และใส่กำไลที่แขนขวา

Personality
ซีเรลนั้นฉลาดและร่าเริง เธอดูสดใสและมีชีวิตชีวาอยู่เสมอ เธอเป็นแม่มดผู้เป็นที่รักใคร่ของคนอื่นๆในวิหารจากนิสัยที่อ่อนโยนและใจดีของเธอ แต่บ่อยครั้งที่เธอทำตัวเหมือนเด็กๆใส่เรนเดลแต่นั่นก็เพราะว่าเธอไม่อยากให้ความสัมพันธ์ของพวกเธอเปลี่ยนแปลงไป ซีเรลพูดความรู้สึกของตัวเองได้ไม่เก่ง และชอบเก็บเรื่องต่างๆไว้กับตัวเองเสมอนั่นจึงทำให้ทั้งสองไม่เคยมีอากาศปรับความเข้าใจกัน

เธอเป็นแม่มดที่เก่งกาจในเรื่องการเคลื่อนไหว แต่กลับกันพลังของเธอก็ไม่ได้มากพอจะเลื่อนขั้นตามพี่น้องร่วมสาบานของเธอ ถึงอย่างนั้นเธอก็พยายามอย่างหนักที่จะไล่ตามเรนเดลให้ทันแต่ก็ไม่สำเร็จ อาจเพราะสายพลังที่พวกเธอใช้ต่างกันและมีเวทมนตร์ที่ถนัดแตกต่างกัน

หลังจากที่เรนเดลเลื่อนขั้นทั้งสองก็ห่างเหินกัน ในตอนนั้นเองที่ซีเรลถูกเสนอตัวให้เป็นสมาชิกของ 'เฮเฟีย' และทำงานให้กับไฮมิเรล โดยเธอได้รับหน้าที่นี้เพราะทักษะการเคลื่อนไหวที่เหนือกว่าคนอื่นๆ ซึ่งไฮมิเรลได้ส่งตัวซีเรลและคนอื่นๆไปยังชายแดนเพื่อเฝ้าดูการเคลื่อนไหวของมนุษย์กลุ่มหนึ่งที่กำลังเป็นจุดสงสัย และในตอนนั้นเองที่เธอได้ตกหลุมรักมนุษย์คนหนึ่งเข้าและได้ก้าวล้ำไปยังดินแดนของมนุษย์

การแทรกซึมของเฮเฟียดำเนินอยู่นานหลายปี จนเมื่อภารกิจลับถูกสั่งการซีเรลก็เป็นหนึ่งในแม่มดที่บุกเข้าไปในภารกิจนั้น และเธอก็กลายเป็นแม่มดคนแรกที่ต้องสังเวยชีวิตให้กับหอกลองกินุส ซึ่งการตายของเธอในครั้งนั้นสร้างรอยร้าวให้กับแม่มดและเหล่ามนุษย์อย่างมาก รวมทั้งเป็นอีกเหตุที่ทำให้เรนเดลตัดสินใจหลอมรวมเข้ากับหอกลองกินุส

Personal Background
เธอเติบโตมาในวิหารเดียวกันกับเรนเดล และเป็นพี่น้องร่วมสาบานกัน ช่วงแรกพวกเธอทั้งสองสนิทสนมกันมาก ทั้งฝึกเวทมนตร์ และเขียนตำราด้วยกัน ซีเรลมีพลังที่น้อยกว่าเรนเดลแต่ก็ถูกทดแทนมาด้วยทักษะการเคลื่อนไหวที่ดีเยี่ยม จนกระทั่งเมื่อเรนเดลได้เลื่อนขั้นเป็นคาร์วิลความสัมพันธ์ของทั้งสองก็ค่อยๆห่างเหินกันอย่างช้าๆ เพราะเรนเดลต้องทำภารกิจต่างๆเพิ่มมากขึ้นในขณะที่ซีเรลยังต้องฝึกเวทมนตร์ซ้ำไปซ้ำมา และในวันที่เรนเดลได้รับเลือกให้เข้าร่วมการคัดเลือกว่าที่โคเซียก็เป็นจุดแตกหักระหว่างทั้งสอง

ในช่วงนั้นเองที่ความสามารถของซีเรลดันไปเตะตา 'ไฮมิเรล' แม่มดสังกัดเฮเฟียเข้าโดยบังเอิญ ชื่อของซีเรลจึงได้ถูกเสนอต่อไฮมิเรลและจากนั้นจึงได้เข้ามาเป็นแม่มดในสังกัดเดียวกัน เฮเฟียเปรียบเสมือนองค์กรลับที่คอยจับตาดูและขัดขวางการกระทำของมนุษย์ที่มีแนวโน้มจะเป็นภัยต่อโรทูเนีย และหนึ่งในภารกิจที่ซีเรลได้รับก็คือการเฝ้าจับตาดูมนุษย์กลุ่มหนึ่งที่เข้าใกล้ชายแดนของโรทูเนียอยู่บ่อยครั้ง ในภารกิจนั้นเธอไดด้จับตาดูมนุษย์คนหนึ่งเป็นพิเศษ และก็ได้ตกหลุมรักเขา นั่นทำให้ซีเรลลำบากใจที่จะต้องทำภารกิจต่อไปแต่ความรู้สึกนั้นก็อยู่ได้ไม่นานเพราะภารกิจสุดท้ายที่สั่งให้พวกเธอเข้าจับกุมกลุ่มคนเหล่านั้นก็มาถึง ในการล้อมจับนั้นพวกเธอไม่รู้ตัวเลยว่าสิ่งที่มนุษย์ได้สร้างขึ้นจะเป็น 'ลองกินุส' หอกสังหารที่ฆ่าได้กระทั่งแม่มด และคนที่ตกเป็นเหยื่อรายแรกจากคมหอกนั้นก็คือซีเรล ทว่าทั้งที่เธอสามารถตอบโต้และโจมตีพวกเขาคืนได้แต่ซีเรลกลับเลือกที่จะไม่ทำ เธอไม่อยากทำร้ายคนที่เธอรัก เธอจบชีวิตลงในภารกิจนั้นและเหตุการณ์นั้นก็ทำให้เฮเฟียถูกยุบทันที

การตายของซีเรลสร้างแรงกระเพื่อมขนาดใหญ่ให้กับโรทูเนีย เหล่าแม่มดตระหนักถึงความอันตรายของหอกลองกินุสเป็นครั้งแรก และเรื่องในครั้งนั้นก็ทำให้เรนเดลกดดันตัวเองอย่างหนักในการเป็นโคเซียก่อนที่เธอจะเป็นคนได้ถือครองหอกที่ปลิดชีวิตพี่น้องร่วมสาบานของเธอในเวลาต่อมา

Lixariz 1 : The witch of genesis
ซีเรลเป็นแม่มดรายแรกที่ถูกสังหารจากหองลองกินุสในขณะที่เธอทำภารกิจให้กับเฮเฟีย และการจบชีวิตของเธอก็สร้างผลกระทบมากมายให้กับเหล่าแม่มด

Skills

 * Ghennia - เวทมนตร์หักเหกระแสลม
 * Funilk - เวทมนตร์พายุหมุน
 * Wisdelom - เวทมนตร์ม่านลม (ม่านบังตาด้วยกระแสลม)
 * Harlac - เวทมนตร์ป้องกันขนาดใหญ่

Trivia

 * ชื่อของซีเรลมาจากคำว่า "เจ็บ" (zere - ดัตช์) รวมกับคำว่า "ข้องใจ" (serel - ฮังการี)